Lamper | Design lamper | | Boligmagasinet.dk
10 lamper, vi elsker lige nu
Efteråret er godt i gang og vi har samlet en række lamper, der med garanti kan skabe hygge i dit hjem.
2. november 2015 af Christina Krogager Friis
Tjekkiske Brokis har skabt en kollektion af tidløse lamper, der både kan bruges som bord- og guldlampe. Balloons fås i tre forskellige størrelser og i et stort udvalg af farver. Gulv-/bordlampe, Balloons, mundblæst glas, 3 størrelse og flere varianter, 6.445-15.984 kr., Kejser K Agentur
Denne smukke lampe af mundblæst glas kan med dens varme efterårsfarver skabe en rigtig hyggelig stemning over dit spisebord. BallRoom er designet af Design By Us og fås i to størrelser. Loftslampe, BallRoom, mundblæst glas, D 19 cm, 1.790-3.990 kr., Design By Us
Denne elegante gulvlampe fra Herstal kan med dens dæmpende funktion give dig det helt perfekte lys, imens du nyder din yndlingsbog. Fico lampen fås i tre farver, hvor prisen varierer efter farvevalg. Gulvlampe, Fico, stål, H 150cm, 799,99-999,99 kr., Herstal
Lampen fra Wrong For Hay er designet i samarbejdet med Lars Beller Fjetland og sammen har de skabt en smuk visuel ubalanceret bordlampe, der er ideel til skrivebordet. Hay Cloche fås i tre forskellige farver. Bordlampe, Hay Cloche, spundet stål, B 13,3 x D 46,1 x H 42,8 cm, 1.699 kr., Wrong For Hay
Denne minimalistiske væglampe fra House Doctor vil passe i ethvert hjem. Lampen er fra serien Game og er bare én i en række af smukke lamper. Modellen fås også som bord-, loft- og gulvlampe. Væglampe, Game, jern, L 20 cm, 850 kr., House Doctor
I august 2015 lancerede IKEA deres SINNERLIG kollektion sammen med Ilse Crawford. Sammen har de skabt denne smukke bordlampe i 3 forskellige størrelser. Bordlampe, SINNERLIG, glas, kork og stål, 3 størrelser, 199-449 kr., IKEA
Work Lamp de Lux fra Hey There Hi har et industrielt udtryk, der med dens metalwire kan bøjes både indad og udad og dermed danne forskellige former. Lampen kan klipses fast til bl.a. reoler, hylder eller lign. Væg-/loftslampe, Work Lamp de Lux, stål (metalwire), L26 cm x D12 cm, 349 kr., Hey There Hi
Tilt lampen fra Nyta kombinerer minimalisme og funktionalitet i en pendel af høj kvalitet. Lampen er fleksibel og justerbar og passer perfekt i stuen såvel som soveværelset. Loftslampe, Tilt, stål, H 16 cm x D 18 cm, 1.995 kr., NYTA.
Denne smukke lyskæde fra Sirius er et godt alternativ til stearinlys. Kæden kan både bruges til ophæng, men er også smuk i glasvaser. Den vil pynte i stuen såvel som soveværelset. Kæden fås i flere længder. Lyskæde, Bolette, bomuld, 2 størrelser, 199-299 kr., Sirius
11 lampenyheder til dig, der elsker den no...
12 lamper med wauw-effekt, der giver mere ...